钦定古今图书集成/明伦汇编/闺媛典/第313卷 > 皇清四十六 > 王畯妻张氏
## 钦定古今图书集成/明伦汇编/闺媛典/第313卷 > 皇清四十六 > 王畯妻张氏

按《嘉定县志》：“张氏，徐行人。年十九，适同县王畯。事姑至孝。二十一岁夫亡，氏欲以身殉，不食者累日。念夫无子，勉进𫗴粥，俟夫弟生子龙即抚养之，延师教诲，严慈交至。及龙入黉序，氏喜曰：‘可以告无罪矣。氏本富家女，夫族亦华膴，而氏自寡后，一生惟荆布苟完，凡祭必思所嗜，以供几筵，祭则必哭，然恐伤姑心，见’” 姑必改容。姑病，操刀将割股以进，肉未下而姑死，氏遂决意欲殉。子妇密防之，卒不得间。年六十一终。